cyanic-selkie/wikianc huggingface dataset:
পশ্চিম বর্ধমান জেলা
ইতিহাস
প্রাথমিক ঐতিহাসিক সময়ে বর্ধমানভুক্তি রাঢ় অঞ্চলের একটি অংশ, যা ধারাবাহিকভাবে মগধ, মৌর্য, কুষাণ এবং গুপ্ত দ্বারা শাসিত হয়। সপ্তম শতাব্দীতে যখন শশাঙ্ক রাজা ছিলেন, তখন এলাকাটি গৌড় রাজ্যের অংশ ছিল। ১১৭১ খ্রিস্টাব্দে বখতিয়ার খিলজি দ্বারা এটি দখল না হওয়া পর্যন্ত পাল এবং সেনগণ দ্বারা শাসিত হয়েছিল।
প্রাথমিক মুসলিম শাসকগণ গৌড় বা লখনৌতি থেকে বাংলার প্রধান অংশ শাসন করেছিলেন। আইন-ই-আকবরীতে বর্ধমানকে সরকার শরিফাবাদের একটি মহল বা পরগনা হিসেবে উল্লেখ করা হয়েছে। দামোদর নদ ও অজয় নদের মাঝখানের এলাকাকে গোপপুম হিসাবে উল্লেখ করা হয়েছিল, যেখানে সাদগোপ রাজারা শাসন করেছিলেন। কাঁকসা সমষ্টি উন্নয়ন ব্লকের মধ্যে শ্যামারপুর গড় এবং ইছাই ঘোষের দেউল তখনকার সময়কালের ধ্বংসাবশেষ।
ভৌগোলিক উপাত্ত
পশ্চিম বর্ধমান জেলার অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৭ মিটার (৩১৮ ফুট)।
জনসংখ্যার উপাত্ত
ভারতের ২০১১ সালের আদমশুমারি অনুযায়ী পশ্চিম বর্ধমান জেলা বর্ধমান জেলা থেকে বিভক্ত হওয়ার পর জনসংখ্যা ছিল ২৮,৮২,০৩১ জন। যার মধ্যে ১৪,৯৭,৪৭৯ (৫২%) জন পুরুষ এবং ১৩,৮৪,৪৫২ (৪৮%) জন নারী ছিল। ৬ বছরের কম বয়সের জনসংখ্যা ৩,২২,২৬৮ জন ছিল।
২০১১ সালের আদমশুমারি অনুসারে ২০১৭ সালের বর্ধমান জেলার বিভক্তকরণের পর পশ্চিম বর্ধমান জেলার মোট জনসংখ্যার মধ্যে ২০,১৫,০৫৬ জন সাক্ষর (6 বছরের বেশি জনসংখ্যার 78.75%), যার মধ্যে পুরুষ সংখ্যা ১১,৩৬,৯৯০ জন (পুরুষের জনসংখ্যার ৮৫.৪৪% ৬ বছরের বেশি বয়ষ্ক) এবং মহিলার সংখ্যা ৮,০৬,০১০ জন (৬ বছরের বেশি বয়ষ্ক মহিলার জনসংখ্যার ৬৫.৫৫%)।
২০১১ সালের আদমশুমারি অনুসারে পাশ্চিম বর্ধমান জেলায় হিন্দুদের সংখ্যা ২৪,৪২,৪১৪ জন যা মোট জনসংখ্যার ৮৪.৭৫%। মুসলমানদের সংখ্যা ৩,৮৪,০২৭ জন, যা মোট জনসংখ্যার ১৩.৩২%। খ্রিস্টান সংখ্যা ১২,৬৩৬, যা মোট জনসংখ্যার ০.৪৪% গঠন। অন্যান্যদের সংখ্যা ৪২,৯৫৪ জন, যা  মোট জনসংখ্যা ১.৪৯%।
ভাষা
পশ্চিম বর্ধমান জেলার প্রধান ভাষা হল বাংলা ভাষা। বাংলা এই জেলার সরকারি বা দাপ্তরিক ভাষা। এখানকার সংখ্যাগরিষ্ঠ মানুষ বাংলা ভাষায় কথা বলেন। বাংলা ভাষা ছাড়াও সাঁওতালি এখানকার স্থানীয় ভাষা। জেলাটিতে বাংলা ভাষা ছাড়াও হিন্দি ভাষায় কথা বলা জনগণ দেখা যায়। এরা মূলত কাজের সূত্রে ভিনরাজ্য থেকে (বিহার, ঝাড়খন্ড) থেকে এসে এখানে বসবাস শুরু করেছেন। জেলাটিতে জনসংখ্যার হিসাবে বাংলার পড়েই হিন্দির স্থান।
মহকুমা
thumb|পশ্চিম বর্ধমান জেলার মহকুমা আসানসোল সদর মহকুমায় ১০ টি থানা, ৪ টি সমষ্টি উন্নয়ন ব্লক (বরাবনি, জামুড়িয়া, রাণীগঞ্জ ও সালানপুর), ৪ টি পঞ্চায়েত সমিতি, ৩৫ টি গ্রাম পঞ্চায়েত, ১৮১ টি মৌজা, ১৬৫ টি জনবহুল গ্রাম, ১টি পৌরস্ংস্থা, ৩ টি পৌরসভা (রানীগঞ্জ, জামুরিয়া ও কুলটি) এবং ২৬ + ১টি(আংশিক) আদমশুমারি শহর রয়েছে। আদমশুমারির শহরগুলি হল: চিত্তরঞ্জন, হিন্দুস্তান কেবলস শহর, ডোমোহনী, ভানোয়ারা, মাঝিরা, পাঙ্গাছিয়া, চরণপুর, কুনুস্তারা, তোপসী, নিমসা, চিনচুরিয়া, কেন্দা, পারসিয়া, রতিবাটি, চাপুই, জেমারি (জে কে নগর টাউনশিপ), বাঁশরা, বেলেবাটন, চেলাদ, মুরগাথৌল, আমকুলা, বকরনগর, এগারা, সাহেবগঞ্জ, রঘুনাথচাক, বল্লভপুর এবং কেন্দ্র খোট্টামদী(আংশিক)। মহকুমার সদর দফতর আসানসোলে রয়েছে। ৩ জুন ২০১৫ সালের কলকাতা গেজেট প্রজ্ঞাপন অনুসারে, কুলটি, রানীগঞ্জ এবং জামুরিয়া পৌরসভা অঞ্চলগুলি আসানসোল পৌর কর্পোরেশনের এখতিয়ারের অন্তর্ভুক্ত করা হয়েছিল।
বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।
দুর্গাপুর মহকুমায় ৬ টি থানা, ৪ টি সমষ্টি উন্নয়ন ব্লক (অন্ডাল, পান্ডবেশ্বর, ফরিদপুর-দুর্গাপুর ও কাঁকসা), ৪ টি পঞ্চায়েত সমিতি, ২৭ টি গ্রাম পঞ্চায়েত, ১৭১ টি মৌজা, ১৫১ জন জনবহুল গ্রাম, ১ টি পৌরসভা এবং ৩৯ টি আদমশুমারি শহর + ১ (আংশিক) রয়েছে। একক পৌর কর্পোরেশন দুর্গাপুরে। আদমশুমারির শহরগুলি হ'ল সিডুলি, খান্দ্রা, চক বাঁকোলা, উখড়া, মহিরা, দক্ষিণ খন্ড, পরশকোল, কাজোড়া, হরিশপুর, পলাশবান, দিগনালা, অন্ডাল (গ্রাম), অন্ডাল, পূবড়া,মদনপুর, বাসকা, বিলপাহারী, রামনগর, ডালুরবান্দ, বৈদ্যনাথপুর, মহল, কোনারদিহি, নবগ্রাম, সঙ্করপুর, হরিপুর, ছোড়া, বহুলা, মন্দারবাণী, বনগ্রাম, নিরশা, নবঘনপুর, সরপী, ইছাপুর, অরা, গোপালপুর, বামুনার, আমলাজোড়া, কঙ্কসা, দেবিপুর, প্রয়াগপুর ও কেন্দ্র খোট্টামদী (আংশিক)। মহকুমার সদর দুর্গাপুরে রয়েছে।
এলাকা
পশ্চিম বর্ধমান জেলার আসানসোল শহর পশ্চিমবঙ্গের দ্বিতীয় বৃহত্তম নগর। এছাড়া আসানসোল মহকুমার বরাবনি, জামুড়িয়া, রাণীগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি জনগণনা শহর রয়েছে। এই ১৮টি জনগণনা শহর হল পানগাছিয়া (খ), ভানোয়ারা, পরাশিয়া, কেন্দা, কুনুস্তোরিয়া, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।
দুর্গাপুর শহরাঞ্চলের ভৌগোলিক আয়তন ১২৭.১ বর্গকিমি। পূর্ব-পশ্চিম দিক বরাবর (পূর্বে পানাগড় থেকে পশ্চিমে অণ্ডাল পর্যন্ত) শহরের বিস্তৃতি প্রায় ৪০ কিমি। উত্তর-দক্ষিণ দিক বরাবর (উত্তরে শিবপুর-অজয়ঘাট থেকে দক্ষিণে নডিহা পর্যন্ত) শহরের বিস্তৃতি প্রায় ২২ কিমি। ভৌগোলিক বিস্তৃতি ও আয়তনের বিচারে দুর্গাপুর পশ্চিমবঙ্গের তৃতীয় বৃহত্তম শহর ও পূর্ব ভারতের অন্যতম বৃহত্তম শিল্পাঞ্চল।
সমষ্টি উন্নয়ন ব্লক
thumb|পশ্চিম বর্ধমান জেলার সমষ্টি উন্নয়ন ব্লক
বরাবনি সমষ্টি উন্নয়ন ব্লক
বরাবনি সমষ্টি উন্নয়ন ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপড়া, নুনি, পানুড়িয়া, দোমোহানি, জামগ্রাম, পাঁচগাছিয়া ও পুঁচড়া। এই ব্লকের শহরাঞ্চল পাঁচগাছিয়া (খ) ও ভানোরা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।
জামুড়িয়া সমষ্টি উন্নয়ন ব্লক
জামুড়িয়া সমষ্টি উন্নয়ন ব্লকের গ্রামীণ এলাকা ২৪টি গ্রাম পঞ্চায়েত নিয়ে গঠিত। এগুলি হল জামশোল, পুরাতন জামশোল, চকতুলুসী, বাহাদুরপুর, চাকদলা, ডোবরানা, মদনতোড়, সত্তোর, তালতোড়, বিজয়নগর, ধসল, তপসী, চিনচুরিয়া, হিজলগড়া, পাথরচুড়, লালবাজার, দরবারডাঙা, বারুল, শাঁখিড়-কুমারডিহা, বীরকুলটি, পরাশিয়া, চুরুলিয়া, কেন্দা ও শ্যামলাকেন্দা। এই ব্লকের শহরাঞ্চল পরাশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুড়িয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর। । বাহাদুরপুর উচ্চ বিদ্যালয় এ ব্লকের একটি নামকরা বিদ্যালয়। এখানে একটি প্রাথমিক স্বাস্থ্যকেন্দ্রও আছে।
রাণীগঞ্জ সমষ্টি উন্নয়ন ব্লক
রাণীগঞ্জ সমষ্টি উন্নয়ন ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগারা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলোদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রাণীগঞ্জ থানার অধীনস্থ। ব্লকের সদর সিয়ারশোল রাজবাড়ি।
সালানপুর সমষ্টি উন্নয়ন ব্লক
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া, লালগঞ্জ, পর্বতপুর, সামডি বোলকুণ্ডা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর ও কাল্লা। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
কয়লা খনি
বাম|থাম্ব|১৮৬৭ খ্রিস্টাব্দের রানিগঞ্জ কয়লাক্ষেত্র ভারতে কয়লা উত্তোলন প্রথম রানীগঞ্জ কয়লাখানিতে শুরু হয়। ১৭৭৪ সালে, ব্রিটিশ ইস্ট ইন্ডিয়া কোম্পানির জন সুমনার এবং সুটিনিউস গ্রান্ট হেইলি বর্তমানে ইথোরা নিকটবর্তী কয়লা পেয়েছিলেন, বর্তমানে এটি সালানপুর সমষ্টি উন্নয়ন ব্লকের অন্তর্গত।
১৯৭৩ সালে, ভারত সরকার দেশের সকল নন-কোকিং কয়লা খনি পরিচালনার দায়িত্ব গ্রহণ করে এবং ১৯৭৫ সালে কোকিং ও নন-কোকিং কয়লা খনি পরিচালনার জন্য কোল ইন্ডিয়া গঠন করা হয়।
ইস্টার্ন কোয়ালিফিল্ডগুলি তার খোলা মুখ খনি থেকে প্রতি বছর ৩০ মিলিয়ন টন কয়লা উৎপাদন করছে, এটি ভূগর্ভস্থ খনি থেকে প্রতি বছর প্রায় ১০ মিলিয়ন টন কয়লা উৎপাদনের জন্য ভূগর্ভস্থ খনিগুলি আধুনিকায়ন করছে।
রেল
আসানসোল একটি বৈদ্যুতিক রেল শেড এবং একটি ইএমইউ শেড আছে। অন্ডালে একটি ডিজেলের লোহা শেড রয়েছে, যার মধ্যে অন্ডালে সীতারামপুর ও বরাকরের পাশাপাশি একটি বড় মালপত্র পরিবহনের স্টেশন বা ইয়ার্ড রয়েছে। পূর্ব রেলওয়ের আসানসোল বিভাগ প্রতিদিন ১,৩০০ ওয়াগন কয়লা পরিচালনা করে। [2 9] thumb|right|250px|চিত্তরঞ্জনে উৎপাদিত ডব্লিউএপি৫ লোকোমোটিভ পশ্চিম বর্ধমান জেলায় রয়েছে চিত্তরঞ্জন রেলইঞ্জিন কারখানা বা চিত্তরঞ্জন লোকোমোটিভ ওয়ার্কস ভারতের একটি ইলেকট্রিক লোকোমোটিভ নির্মাণ কারখানা। এটি বিশ্বের বৃহত্তম লোকোমোটিভ উৎপাদক কারখানাগুলির অন্যতম।  ১৯৪৭ সালে স্থাপিত এই কারখানাটি ভারতীয় স্বাধীনতা সংগ্রামী চিত্তরঞ্জন দাশের নামাঙ্কিত। পশ্চিমবঙ্গ রাজ্যের সীমান্তবর্তী অঞ্চলে অবস্থিত এই কারখানাটি ঝাড়খণ্ড রাজ্যের মিহিজাম রেলস্টেশনের নিকটবর্তী। ফ্যাক্টরিটিকে কেন্দ্র করে গড়ে ওঠা ১৮.৩৪ বর্গকিলোমিটারের চিত্তরঞ্জন টাউনশিপে ১৯১ কিলোমিটার রাস্তা, ৪৩টি স্কুল, ৯,১৩১টি কর্মচারী আবাসন, আটটি ক্লিনিক (একটি ২০০ শয্যাবিশিষ্ট হাসপাতাল সহ) ও সাতটি বাজার রয়েছে।
সড়কপথ
গ্র্যান্ড ট্রাঙ্ক রোড বা জাতীয় সড়ক ১৯ ও জাতীয় সড়ক ১৪ পশ্চিম বর্ধমান জেলাকে অতিক্রম করেছে। জাতীয় সড়ক ১৯ পূর্ব দিকে কলকাতা এবং উত্তর-পশ্চিমে দিকে, ঝাড়খণ্ড, বিহার, উত্তরপ্রদেশ ও দিল্লিকে যুক্ত করেছে পশ্চিম বর্ধমান জেলার সঙ্গে। জাতীয় সড়ক ১৪ জেলাটিকে দক্ষিণে  বাঁকুড়া জেলা, পশ্চিম মেদিনীপুর জেলা ও ওড়িশা রাজ্যের সঙ্গে এবং উত্তরে ফারাক্কা ও উত্তরবঙ্গের সঙ্গে যুক্ত করেছে। এছাড়া সড়কপথে জেলাটি ধানবাদ, বাঁকুড়া, পাটনা, হলদিয়ার সঙ্গে যুক্ত রয়েছে।
রেলপথ
পশ্চিম বর্ধমান জেলার আসানসোল শহর রেল পরিবহনের কেন্দ্রবিন্দু। আসানসোল রেলওয়ে বিভাগ বর্তমানে পূর্ব রেল জোনের একটি অংশ। এই শহরটি আসানসোল রেল বিভাগের সদর দপ্তর হিসেবে কাজ করে এবং পশ্চিমবঙ্গ ও ঝাড়খণ্ড জুড়ে ছড়িয়ে ছিটিয়ে ৪৯৩ কিলোমিটার (৩০৬ মাইল) রেলপথ রয়েছে এই রেল বিভাগে। আসানসোল রেল বিভাগের স্টেশনগুলি হল অণ্ডাল, রাণীগঞ্জ এবং দুর্গাপুর। [৮]
জেলার প্রধান রেল স্টেশন গুলি হল:
আকাশপথ
thumb|right|কাজী নজরুল ইসলাম বিমানবন্দরের যাত্রী টার্মিনাল। পশ্চিম বর্ধমান জেলায় দুটি বিমানবন্দর রয়েছে। এই দুটি বিমানবন্দর হল দুর্গাপুর শহরের কাজী নজরুল ইসলাম আন্তর্জাতিক বিমানবন্দর ও বার্ণপুর শহরে দাদোদর নদের তীরে অবস্থিত একটি ব্যক্তিগত বার্ণপুর বিমানবন্দর। বার্ণপুর বিমানবন্দরের মালিকানা রয়েছে ইস্কো ইস্পাত (বার্নপুর ইস্পাত কারখানা) কারখানার কাছে। বর্তমানে এই বিমানবন্দর ভারতীয় বিমানবন্দর কর্তৃপক্ষ দ্বারা পরিচালিত হয়। বর্তমানে বিমানবন্দরের রানওয়ে ১,২২০ মিটার (৪,০০০ ফু) দীর্ঘ ও ২৩ মিটার চওড়া।বিমানবন্দরটিতে কোনো টার্মিনাল বা প্রান্তিক নেই। নেই কোনো এটিসি নিয়ন্ত্রণ ভবন।
আনুশেহ্‌ আনাদিল
আনুশেহ্‌ আনাদিল একজন বাংলাদেশি শিল্পী, সংস্কৃতিকর্মী ও উদ্যোক্তা। তিনি লোক সঙ্গীত ব্যান্ড বাংলা-এর প্রধান কণ্ঠশিল্পী।
শৈশব ও কর্মমজীবন
আনুশেহ্‌ ওস্তাদ সগীরুদ্দীন খানের অধীনে উত্তর ভারতীয় ক্লাসিকাল সঙ্গীতের প্রশিক্ষণ গ্রহণ করেন। তারপর তিনি লোক সঙ্গীত গাওয়া শুরু করেন। তিনি লোক সঙ্গীত ব্যান্ড “বাংলা”র সাথে সঙ্গীত পরিবেশোনা করছেন ১৯৯৮ সালে থেকে। তিনি জোনাস হেলবর্গের সাথে কাজ করেন। তার গাওয়া গান সুশিলা রমনের “মিউজিক ফর ক্রোকোডাইল” –এ অন্তর্ভুক্ত হয়। আনুশেহ্‌ “ইন্ডিয়ান ওশান” ব্যান্ডের সাথে অভীক মুখোপাধ্যায়ের “ভূমি” সিনেমার জন্য একটি গান রেকর্ড করেছেন। তিনি তন্ময় বোসের সাথে “বাউল এবং বেয়ন্ড” নামে একটি গানের প্রকল্পেও কাজ করেন। তিনি কল্পনা দত্তের তত্ত্বাবধানে ক্লাসিকাল সঙ্গীত শিখা চালিয়ে যান। আনুশেহ্‌ মাভেরিক চলচ্চিত্র-নির্মাতা Q's এর সিনেমা “তাসের দেশ” এর জন্য গান রেকর্ড করেন, যা অনেক প্রসংশিত হয়।
পুরস্কার
লিঙ্ক টেলিভিশন চ্যানেলেও তার উপস্থিতি লক্ষ্য করা যায়।
ব্যক্তিগত জীবন
আনুশেহ্‌ দুই সন্তানের জননী। ব্যক্তিগত জীবনে আনাদিল বাংলা ব্যান্ড দলের সদস্য বুনোকে বিয়ে করেন। ২০০৯ সালে বিচ্ছেদের প্রায় ৭ বছর পর তিনি পুনরায় বিয়ে করেন গায়ক ও গিটার বাদক সেথ পান্ডুরাঙা ব্লুমবার্গকে। তিনি আমেরিকার মিশিগানের মিউজিশিয়ান এবং পাকাপাকি ভাবে বাংলাদেশেই বসবাস করেন। আনুশেহ’র মা লুবনা মরিয়ম বাংলাদেশের বিশিষ্ট নৃত্যশিল্পী ও গবেষক।
আইলিন হেকার্ট
একাডেমি পুরস্কারের পাশাপাশি তিনি দুটি এমি পুরস্কার অর্জন করেন; প্রথমটি সেভ মি আ প্লেস অ্যাট ফরেস্ট লন এবং দ্বিতীয়টি লাভ অ্যান্ড ওয়ার-এর জন্য এবং তিনি দ্য ব্যাড সিড চলচ্চিত্রে অভিনয়ের জন্য একটি গোল্ডেন গ্লোব পুরস্কার অর্জন করেন। ২০০০ সালে তিনি আজীবন কৃতিত্বের জন্য একটি বিশেষ টনি পুরস্কার লাভ করেন এবং হলিউড ওয়াক অব ফেমে তার নামাঙ্কিত তারকা খচিত হয়। ২০০০ সালে ৮০ বছর বয়সে অফ-ব্রডওয়ে মঞ্চে দ্য ওয়েভার্লি গ্যালারি ছিল তার সর্বশেষ কাজ, এতে তিনি আলৎসহাইমারের রোগে আক্রান্ত একজন বৃদ্ধ দাদীর ভূমিকায় কেন্দ্রীয় চরিত্রে অভিনয় করেন।
অম্ব মন্দিরসমূহ
অম্ব মন্দিরসমূহ হল পাকিস্তানের পাঞ্জাব প্রদেশের কোহ-এ-নমক পর্বতমালার সাকেসার পর্বতের পশ্চিম প্রান্তে অবস্থিত একটি পরিত্যক্ত মন্দির চত্বর। মন্দিরগুলি স্থানীয়ভাবে অম্ব শরিফ ("মহান অম্ব") নামে পরিচিত। খ্রিস্টীয় সপ্তম থেকে নবম শতাব্দীর মধ্যবর্তী সময়ে হিন্দু শাহী সম্রাটদের শাসনকালে এই মন্দির চত্বরটি নির্মিত হয়েছিল।
অবস্থান
পাকিস্তানের সুন উপত্যকায় সাকেসার পর্বতে অম্ব শরিফ গ্রামের কাছে এই ধ্বংসাবশেষ অবস্থিত। কোহ-এ-নমক পর্বতমালায় অবস্থিত হিন্দু মন্দির চত্বরের সর্বপশ্চিমের ধ্বংসাবশেষগুলি অম্ব মন্দিরসমূহ নামে পরিচিত। উল্লেখ্য, উক্ত মন্দির চত্বরেই কটাসরাজ মন্দিরসমূহ ও টিলা জোগিয়ান মঠ চত্বর অবস্থিত।
স্থাপত্য
অম্ব মন্দিরসমূহের মধ্যে ১৫ থেকে ২০ ফুট উঁচু ত্রিতলবিশিষ্ট প্রধান মন্দিরটি একটি বর্গাকার স্তম্ভপীঠের উপর ইট ও চুনসুড়কি দিয়ে নির্মিত। এই মন্দিরটিকে হিন্দু সাহী সাম্রাজ্যের সর্বাপেক্ষা সুন্দর মন্দির মনে করা হয়। এই মন্দির থেকে কূপাকৃতি সিঁড়ি নেমে গিয়েছে অভ্যন্তরীণ প্রদক্ষিণপথগুলির দিকে।
মন্দিরের বহির্ভাগ একটি তীক্ষ্ণ ডগাবিশিষ্ট কুলুঙ্গি সহ কাশ্মীরি শৈলীর শিল্পকর্ম দ্বারা শোভিত। তবে প্রধান মন্দিরের গঠনশৈলী কাশ্মীরি মন্দিরগুলির মতো নয়। কাশ্মীরি মন্দিরগুলির চূড়া সাধারণত সূচালো হয়। কিন্তু প্রধান মন্দিরটির শৈলী নিকটবর্তী কালার মন্দির ও খাইবার পাখতুনখোয়া প্রদেশের কাফির কোট মন্দিরের অনুরূপ।
প্রধান মন্দিরের পশ্চিমে প্রায় ৭৫ মিটার দূরে পাহাড়ের খাড়া পাড়ের কিনারায় আরেকটি অপেক্ষাকৃত ক্ষুদ্রায়তন মন্দির রয়েছে। এই দ্বিতল মন্দিরটির উচ্চতা সাত থেকে আট মিটার। এই মন্দিরে একটি ছোটো দ্বারমণ্ডপ রয়েছে যেটির মুখ প্রধান মন্দিরের দিকে। কয়েক মিটার দূরে আরেকটি অনুরূপ মন্দির ছিল। বর্তমানে এটির আর অস্তিত্ব নেই। সমগ্র মন্দির চত্বরটি পরিখা ও প্রাচীরবেষ্টিত দুর্গ দ্বারা পরিবেষ্টিত ছিল। পরবর্তী কুষাণ যুগে নির্মিত এই দুর্গটি এই অঞ্চলের আদিতম নির্মাণকার্য।
সংরক্ষণ
ঊনবিংশ শতাব্দীর শেষভাগে আলেকজান্ডার কানিংহাম এই স্থানটি পরিদর্শন করেন এবং ১৯২২-২৪ সালে দয়ারাম সাহানি কর্তৃক ক্ষেত্রটি আংশিকভাবে সংরক্ষিত হয়। বহু শতাব্দী ধরে মন্দিরটি লুণ্ঠন করা হয়েছিল। ঊনবিংশ শতাব্দীর শেষভাগেই এই স্থান থেকে শেষ অবশিষ্ট ভাস্করটি সরিয়ে লাহোর জাদুঘরে স্থানান্তরিত হয়। বর্তমানে স্থানটি পাকিস্তানের অ্যান্টিক্যুইটিজ অ্যাক্ট (১৯৭৫) কর্তৃক সুরক্ষিত।
ঠেঙ্গাল কাছাড়ি জনগোষ্ঠী
ঠেঙ্গাল কাছাড়ি (Thengal Kachari) লোকরা অসমীয়া জাতির অন্যতম অঙ্গ৷ মঙ্গোলীয় উপজাতি থেকে উদ্ভব হওয়া এই সম্প্রদায়টির সাংস্কৃতিক জীবন অসমীয়া জাতীয় সাংস্কৃতিক জীবনের সঙ্গে ওতপ্রোত ভাবে জড়িয়ে আছে৷ উত্তর-পূর্ব ভারতে মঙ্গোলীয়রা কোন সময়ে প্রবেশ করেছিলেন সঠিকভাবে বলা কঠিন৷ আনুমানিক খৃ:পূ: ১০০০ বছরের পূর্বে তাঁরা এই অঞ্চলে প্রবেশ করেছিলেন৷
ড° ভুবনমোহন দাস এই বিভাব্যক্তিকে আসামে প্রব্রজন অনুসারে দুটি ভাগে ভাগ করেছেন - এই পূর্ব গোষ্ঠীতেই ঠেঙ্গাল কাছাড়িকে ড° দাস অন্তর্ভুক্ত করেছেন৷
center রেভারেণ্ড সিডনী এণ্ডলের "The Kacharis" গ্রন্থের আধারে পণ্ডিতদের অনুমান অনুসারে ঠেঙ্গাল কাছাড়ির অবস্থান
center ড° ভুবনমোহন দাসের "The Peoples of Assam" গ্রন্থর মতে ঠেঙ্গাল কাছাড়ির অবস্থান
'ঠেঙ্গালদের উত্পত্তি
ইতিহাসবিদ এবং পণ্ডিতদের মতে ব্রহ্মপুত্র উপত্যকায় পর্বতের দাঁতি-কাষরীয়া স্থানে প্রথমে বাস করা মঙ্গোলীয় বা কিরাতরাই একসময় কাছাড়ি নাম পায় এবং 'কাছাড়ি' নামকরণ আসামের হিন্দু ওচর-চুবুরীয়াদের সৃষ্টি৷
হেমকোষ অভিধান ' ঠেঙ্গাল 'দের বিষয়ে আসামের একজাতি আদিবাসী কাছাড়ি বলে উল্লেখ করেছে ৷
কিম্বদন্তিমতে, রাজা কাছাড়ি সাহসী এবং যুদ্ধ বিদ্যায় পাকৈতদের যুদ্ধের জন্য সৈনিক হিসাবে রেখেছিলেন এবং যুদ্ধের জন্য তাঁদের ঠেঙা (Pantloon) পিন্ধে দিয়েছিল৷ সেই ঠেঙা পিন্ধার জন্যই তাঁদের ঠেঙাল বলে ডাকা হয়েছিল৷ সময়ের সাথে সাথে সেই ঠেঙা পিন্ধা কাছাড়িরাই ঠেঙাল সম্প্রদায়ে পরিণত হয়৷
বর্তমান ঠেঙাল কাছাড়িরা যোরহাট, গোলাঘাট, শিবসাগর, ডিব্রুগড়, লক্ষীমপুর, দরং, শোণিতপুর, কার্বি আংলং ইত্যাদি জেলায় এবং ডিমাপুরে সমাকীর্ণ হয়ে আছে৷
বেলাল খান
বেলাল খান একজন বাংলাদেশী সুরকার, গায়ক ও সংগীতায়োজক। তিনি ২০১৪ সালে নেকাব্বরের মহাপ্রয়াণ চলচ্চিত্রের ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার লাভ করেন। এছাড়া তিনি পাগল তোর জন্য রে গানটি দিয়ে পরিচিতি পান। তিনি নিয়মিতভাবে চলচ্চিত্র, মিক্সড অ্যালবাম এবং নাটকের টাইটেল গান তৈরি ও সেগুলোতে কণ্ঠ দিতে থাকেন।
প্রাথমিক ও শিক্ষাজীবন
বেলাল খানের জন্ম টাঙ্গাইল জেলার সখিপুর উপজেলার নলুয়া গ্রামে। তার পিতার নাম লুৎফর রহমান খান ও মাতার নাম বেদেনা রহমান। দুই ভাই এক বোনের মধ্যে বেলাল সবার বড়। ২০০১ সালে উচ্চ মাধ্যমিক সমাপ্ত করে তিনি ঢাকা বিশ্ববিদ্যালয়ের ভাষাতত্ত্ব বিভাগে ভর্তি হন। তবে একটি বেসরকারি বিশ্ববিদ্যালয় থেকে বিবিএ ও এমবিএ সম্পন্ন করেন। বুলবুল ললিতকলা একাডেমী থেকে নজরুল সঙ্গীতের উপর চার বছর মেয়াদী কোর্স শেষ করেন।
সঙ্গীত জীবন
বেলাল ব্যাংকে চাকরির মাধ্যমে তার কর্মজীবন শুরু করেন। পরবর্তীতে চাকরি ছেড়ে সঙ্গীত শুরু করেন। শুরুতে ‘প্রাচীর’ নামের একটি ব্যান্ড দলও গঠন করেন। এসময় স্টেজ পারফরমেন্স করতেন। ২০০৯ সালে তিনি মনির খান ও বেবী নাজনীনের একক অ্যালবামের দুটি করে গান সুর করেন। শিল্পী কিরণের পাগল তোর জন্য রে গানটি ২০১১ সালে চলচ্চিত্রে ন্যান্সির সঙ্গে দ্বৈত সঙ্গীতে ব্যাপক পরিচিতি পান। নেকাব্বরের মহাপ্রয়াণ চলচ্চিত্রে ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার পান। গানটি মাসুদ পথিকের লেখা এবং মমতাজ বেগমের সুর করা।
২০১২ সালে বেলাল খানের প্রথম একক আলাপন প্রকাশিত হয়। তিনি চলচ্চিত্রের প্রায় ২৫টি গানে সুর করেছেন। তার সুরে কণ্ঠ দিয়েছেন বেবী নাজনীন, মমতাজ, ফাহমিদা নবী, সামিনা চৌধুরী, আলম আরা মিনু, মনির খান, কনা, ন্যান্সি, রূপরেখা ব্যানার্জি, ইমরান, লিজা, পড়শীসহ অনেকে। তার সুরে প্রকাশিত হয়েছে জাগো বাংলাদেশ শিরোনামের একটি গান। এছাড়া তিনি অনন্ত জলিলের সিনেমা দিন: দ্য ডে-তে মোহাম্মদ রেজা হেদায়েতির সাথে ফারসি ভাষায় ‘চে কোনাম’ শিরোনামে একটি গানে কণ্ঠ দিয়েছেন।
এশিয়ার ইতিহাস
thumb|200px|প্রাচীন [[রেশম পথ এশিয়া জুড়ে ছড়িয়ে থাকা বিভিন্ন সভ্যতাকে সংযুক্ত করেছিল। ]] thumb|200px|১২০০ খ্রিস্টপূর্বাব্দে এশিয়া, মঙ্গোল সাম্রাজ্যের উত্থানের অব্যবহিত পূর্বে thumb|200px|১৮৯২ সালে এশিয়ার মানচিত্র
এশিয়ার ইতিহাস মূলত ইউরেশিয়ার স্তেপ অঞ্চল দ্বারা সংযোজিত এশিয়ার প্রান্তস্থ কিছু উপকূলীয় এলাকা যেমন পূর্ব এশিয়া, দক্ষিণ এশিয়া, মধ্যপ্রাচ্য ইত্যাদির সমবেত বা যৌথ ইতিহাস।
বিশ্বের প্রাচীনতম তিনটি সভ্যতা মেসোপটেমিয়া, ভারত ও চীন সভ্যতা এশিয়ার সমুদ্র-উপকূলীয় সীমানাতে বড় কিছু নদীর অববাহিকাস্থিত উপত্যকা তথা নিম্নভূমিতে গড়ে উঠেছিল। নদীগুলির অববাহিকার মাটি ছিল উর্বর ও এখানে অনেক ফসল ফলত। সভ্যতা তিনটির মধ্যে অনেক মিল ছিল এবং এগুলি সম্ভবত একে অপরের সাথে প্রযুক্তি ও জ্ঞান লেনদেন করেছিল (যেমন গণিত ও চাকা)। তিনটি সভ্যতাই নিজস্ব লিখন পদ্ধতি উদ্ভাবন করে। এইসব নিম্নভূমিতে নগর, রাষ্ট্র ও সাম্রাজ্য গড়ে ওঠে।
এশিয়ার মধ্যভাগের স্তেপ অঞ্চলটিতে বহুযুগ ধরেই অশ্বারোহী যাযাবর জাতিরা বাস করে আসছে। কেন্দ্রীয় স্তেপ অঞ্চল থেকে তারা এশিয়ার সর্বত্র পৌঁছাতে পারত। এশিয়ার উত্তর অংশ, যা মূলত সাইবেরিয়ার সিংহভাগ গঠন করেছে, ঘন অরণ্য ও তুন্দ্রাভূমিতে আবৃত ছিল বলে স্তেপ অঞ্চলের যাযাবরেরা এখানে যেতে পারত না। ফলে সাইবেরিয়ার এই অঞ্চলগুলিতে জনবসতি খুবই কম ছিল।
এশিয়ার কেন্দ্রভাগ ও পরিসীমা অঞ্চলগুলি মরুভূমি ও পর্বত দ্বারা একে অপর থেকে বিচ্ছিন্ন। ককেসাস পর্বতমালা, হিমালয় পর্বতমালা, কারাকুম মরুভূমি ও গোবি মরুভূমির কারণে স্তেপের অশ্বারোহী জাতিরা অনেক কষ্ট স্বীকার করার পর এগুলি অতিক্রম করতে পারত। একবার অতিক্রম করার পর অবশ্য তারা উপকূলীয় জাতিগুলিকে সামরিকভাবে প্রায়ই পরাজিত করত। কিন্তু এসব অঞ্চলে উন্মুক্ত তৃণভূমির অভাব থাকার কারণে অশ্ববাহিনী পালন করে রাখা যেত না, ফলে যাযাবর জাতিগুলি স্থানীয় সমাজ-সংস্কৃতির সাথে শীঘ্রই মানিয়ে নিত।
দক্ষিণ এশিয়াতে সিন্ধু সভ্যতা খ্রিস্টপূর্ব ২য় সহস্রাব্দের মাঝামাঝি পর্যন্ত বিরাজ করেছিল। এরপর এখানে আর্য জাতির আগমন ঘটে। আর্যদের ধর্ম ধীরে ধীরে হিন্দু ধর্মে রূপ নেয়। মৌর্য রাজবংশ দক্ষিণ এশিয়াকে একত্রিত করে বিরাট সাম্রাজ্য প্রতিষ্ঠা করেছিল। ১২শ শতক থেকে এখানে মুসলমান শাসকদের আগমন ঘটে।
এশিয়ার বিপুর ঐশ্বর্যের নিয়ন্ত্রণের লক্ষ্যে একাধিক ইউরোপীয় জাতি বহু এশীয় দেশ ও অঞ্চল আক্রমণ করে ও এগুলিকে উপনিবেশে পরিণত করে। ২য় বিশ্বযুদ্ধের শেষে উপনিবেশগুলি স্বাধীনতা লাভ করতে শুরু করে। ১৯৪৭ সালে ভারত ও পাকিস্তার স্বাধীনতা লাভ করে। মধ্য এশীয় রাষ্ট্রগুলি রুশ সাম্রাজ্যের অংশ ছিল এবং এগুলি সাম্যবাদী সোভিয়েত ইউনিয়নের অংশে পরিণত হয়; এরা ১৯৯০-র দশকে এসে স্বাধীনতা লাভ করে। সোভিয়েতদের পাশাপাশি চীনেও বিশ শতকের মধ্যভাগে সাম্যবাদীরা ক্ষমতায় আসে। সাম্যবাদীরা কোরিয়া ও ভিয়েতনামে পশ্চিমা শক্তির বিরুদ্ধে লড়াই করে, ফলে ১৯৭৫ সালে একীভূত ভিয়েতনাম রাষ্ট্রের জন্ম হয়, কিন্তু কোরিয়া দুইভাগ হয়ে যায়।
দক্ষিণ-পশ্চিম এশিয়াতে ২০শ শতক জুড়ে অনেকগুলি সংঘাত ঘটে; ইসরায়েলের প্রতিষ্ঠা, ইসরায়েল-আরব যুদ্ধসমূহ, ইরান-ইরাক যুদ্ধ, পারস্য উপসাগরীয় যুদ্ধ, ইত্যাদি।
রৎলাম লোকসভা কেন্দ্র
রৎলাম লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৭,০২,৫৭৬ জন।
এই লোকসভা কেন্দ্রটি মধ্যপ্রদেশের আলিরাজপুর, ঝাবুয়া এবং রৎলাম জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
রৎলাম লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের সাতটি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯১ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি আলিরাজপুর জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্র৷ এটি আলিরাজপুর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্র৷ এটি ঝাবুয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্র৷ এটি ঝাবুয়া জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৫ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি ঝাবুয়া জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১৯ নং বিধানসভা কেন্দ্র৷ এটি রৎলাম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২০ নং বিধানসভা কেন্দ্র৷ এটি রৎলাম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্র৷ এটি রৎলাম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
সিয়াচেন মুজতাঘ
সিয়াচেন মুজতাঘ পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।
অবস্থান
সিয়াচেন মুজতাঘের উত্তরে শক্সগাম নদী, উত্তর-পশ্চিমে উর্দোক হিমবাহ, দক্ষিণ-পশ্চিমে সিয়াচেন হিমবাহ, দক্ষিণে টেরাম শের, দক্ষিণ রিমো হিমবাহ ও ইতালিয় টোল এবং পূর্বে ইয়ারকন্দ নদী অপবস্থিত। এই পর্বতশ্রেণীর সর্বোচ্চ শৃঙ্গ টেরাম কাংরি- ১।
বিতর্কিত অঞ্চল
এই অঞ্চলের ৬০% এলাকা চীনের ও বাকি ৪০% এলাকা ভারতের অধিকারে। সিয়াচেন দ্বন্দ্ব শুরু হলে পাকিস্তান ভারতের অধিকৃত এলাকা নিজেদের বলে দাবী করে এসেছে। অপর দিকে ভারত চীনের অধিকৃত এলাকার ওপর নিজের দাবী জানিয়ে এসেছে। ভারত তার অধিকৃত এলাকা জম্মু ও কাশ্মীর প্রদেশের অংশ হিসেবে প্রশাসন চালায়। চীন নিজেদের অধিকৃত এলাকায় জিনজিয়াং প্রদেশের অংশ হিসেবে প্রশাসন চালায়।
ইন্দু জৈন
ইন্দু জৈন (৮ সেপ্টেম্বর ১৯৩৬ - ১৩ মে ২০২১) ছিলেন একজন ভারতীয় মিডিয়া কার্যনির্বাহী ও জনহিতৈষী। তিনি সাহু জৈন পরিবারের অন্তর্গত এবং ভারতের বৃহত্তম মিডিয়া গ্রুপের চেয়ারপার্সন ছিলেন, যা টাইমস গ্রুপ নামে পরিচিত।
কেভাদা মসজিদ
কেভাদা মসজিদ পশ্চিম ভারতের গুজরাত রাজ্যের চম্পানেরে অবস্থিত একটি মসজিদ। এটি চম্পানের-পাওয়াগড় প্রত্নতাত্ত্বিক উদ্যানের অংশ এবং ইউনেস্কো স্বীকৃত একটি বিশ্ব ঐতিহ্যবাহী স্থান। মসজিদটিতে মিনার, গ্লোব-সদৃশ গম্বুজ ও সরু সিঁড়ি রয়েছে। রুগলেস (২০০৮) অনুসারে, কেভাদা মসজিদের স্থাপত্যে প্রকৃতিকে এমনভাবে একীভূত করা হয়েছিল যা ইসলামি বিশ্বের অন্যান্য স্থাপত্যের তুলনায় অস্বাভাবিক ছিল।
ইন্দু জৈন
২০০৬ সালের হিসাবে, ইন্দু জৈনের আনুমানিক সম্পদ $২.৪ বিলিয়ন ছিল, যা তাকে বিশ্বের ৩১৭তম ধনী ব্যক্তি করে তোলে। তিনি উন্নয়ন এবং দুর্যোগ ত্রাণ, সেইসাথে সাহিত্যিক প্রচেষ্টা সম্পর্কিত জনহিতকর কাজে জড়িত ছিলেন।
কেভাদা মসজিদ
বাওয়ামন, এক মিনার, জামা, খেজুরি, নাগিনা ও শাহর কি-এর ন্যায় অন্যান্য মসজিদের মতো এই মসজিদটি মাহমুদ বেগাদার সময়ে চম্পানের এ নির্মিত হয়েছিল। জেমস বার্জেস ও হেনরি কুসেনস কেভাদা, জামা এবং নাগিনা মসজিদের বর্ণনা লেখার পরে, সেগুলোর কাছে পৌঁছানোর জন্য রাস্তা তৈরি করা হয়েছিল। কেভাদা সমাধিসৌধের জন্য বিখ্যাত। কেভাদার পশ্চিমে কাঠরা মসজিদ অবস্থিত।
ইন্দু জৈন
কর্মজীবন এবং জনহিতৈষী
১৯৯৯ সালে, তার স্বামী, প্রকাশক অশোক কুমার জৈনের মৃত্যুর পর, ইন্দু জৈন ভারতের বৃহত্তম মিডিয়া গ্রুপ দ্য টাইমস গ্রুপের (আনুষ্ঠানিক নাম বেনেট, কোলম্যান অ্যান্ড কোং লিমিটেড) এর চেয়ারম্যান হন। এই গ্রুপটি টাইমস অফ ইন্ডিয়া এবং অন্যান্য সংবাদপত্র এবং মিডিয়া আউটলেটগুলির মালিক। ২০১২ সালে, টাইমস গ্রুপ ১১,০০০ জনকে নিয়োগ করেছিল এবং ভারতীয় সংবাদপত্রের বাজারের ৩৮ শতাংশ নিয়ন্ত্রণ করছিল। টাইমস গ্রুপের সাফল্যের চাবিকাঠি হল যে সংবাদপত্রগুলি অনুসন্ধানমূলক রিপোর্টিং সম্পর্কে নয়, কিন্তু বলিউডের জন্য উত্সর্গীকৃত কাগজপত্রের বড় অংশ এবং অর্থ প্রদানের সম্পাদকীয়গুলির সাথে বিজ্ঞাপন বিক্রি করে।
কেভাদা মসজিদ
মসজিদটিতে অনেক মিহরাব রয়েছে, সবগুলোই জটিলভাবে খোদাই করা। মসজিদে নামাজের আগে অযু করার জন্য একটি ইটের ট্যাংক রয়েছে। ট্যাংকের পাশে বর্গাকৃতির একটি স্মৃতিস্তম্ভ রয়েছে। মসজিদের বিন্যাস আয়তাকার। দেওয়াল এবং কলামে জ্যামিতিক আকৃতিতে নকশা করা হয়েছে। প্রার্থনা কক্ষটি দ্বিতল কাঠামোর যেখানে তিনটি গম্বুজ রয়েছে, যদিও কেন্দ্রীয় গম্বুজটি এখন আর নেই। জানালাগুলো জটিলভাবে খোদাই করা সজ্জা সহ, স্তম্ভগুলির উপর একটি বারান্দা রয়েছে। এখানে দুটি মিনার রয়েছে, যেগুলো জটিল খোদাই দিয়ে সজ্জিত করা রয়েছে।  ১৯৮০-এর দশকে এখানে পুনরুদ্ধারের কাজ করা হয়েছিল।
ইন্দু জৈন
কর্মজীবন এবং জনহিতৈষী
ফোর্বসের ২০০৬ সালের র‍্যাঙ্কিং অনুসারে, ইন্দু জৈনের মোট সম্পদ ছিল $২.৪ বিলিয়ন এবং তিনি ছিলেন বিশ্বের ৩১৭তম ব্যক্তি। ২০০৬ সালে, ইন্দু জৈন গোপনীয়তা লঙ্ঘনের জন্য ফোর্বসের বিরুদ্ধে অভিযোগ দায়ের করেছিলেন এবং বলেছিলেন যে অনুমানগুলি অনুমানমূলক। ২০০৭ সালের অক্টোবরে দিল্লি হাইকোর্ট মামলাটি খারিজ করে দেয় ২০০৭ সালের হিসাবে, তিনি এশিয়ার সবচেয়ে ধনী মহিলা হিসাবে অনুমান করা হয়েছিল।
কেভাদা মসজিদ
ভারতীয় প্রত্নতাত্ত্বিক জরিপ (এএসআই)-এর ২০০৬ সালের রিপোর্ট থেকে জানা যায় যে কেভাদা মসজিদ, চম্পানের-পাভাগড় আর্কিওলজিক্যাল পার্ক, জামে মসজিদ, দুর্গের প্রাচীর, বাওয়ানা মসজিদ, লীলা গুবাজ, সিকান্দার শাহ সমাধি এবং সিকান্দার সমাধিতে ব্যাপক পুনর্নির্মাণের কাজ করা হয়েছিল, যার ফলে এই স্থানগুলিতে পর্যটকদের চলাচল সামান্য বৃদ্ধি পেয়েছিল। এএসআই ইতিমধ্যে চার বছরের মধ্যে সংরক্ষণের জন্য ২.২৫ কোটি টাকা (প্রায় ০.৪৫ মিলিয়ন মার্কিন ডলার) ব্যয় করেছে এবং জায়গাগুলো পুনরুদ্ধারের জন্য আরও ১.১৫ কোটি টাকা (০.২৩ মিলিয়ন মার্কিন ডলার) বরাদ্দ করা হয়েছে।
ইন্দু জৈন
কর্মজীবন এবং জনহিতৈষী
২০০০ সালে জৈন টাইমস ফাউন্ডেশন প্রতিষ্ঠা করেন, যার সভাপতিত্বও করেন তিনি। টাইমস ফাউন্ডেশন বন্যা, ঘূর্ণিঝড়, ভূমিকম্প এবং মহামারীর মতো দুর্যোগে ত্রাণের জন্য কমিউনিটি সার্ভিস, রিসার্চ ফাউন্ডেশন এবং টাইমস রিলিফ ফান্ড পরিচালনা করে। ২০০০ সালে, জৈন জাতিসংঘে ধর্মীয় ও আধ্যাত্মিক নেতাদের সহস্রাব্দ শান্তি সম্মেলনে ভাষণ দেন।
জৈন মার্চ ২০১৭ পর্যন্ত এফআইসিসিআই (এফএলও) এর মহিলা শাখার প্রতিষ্ঠাতা এবং সভাপতি ছিলেন। ১৯৯৯ থেকে তার মৃত্যু পর্যন্ত, তিনি ১৯৪৪ সালে তার শ্বশুর সাহু শান্তি প্রসাদ জৈন দ্বারা প্রতিষ্ঠিত একটি সাহিত্য সংগঠন ভারতীয় জ্ঞানপীঠ ট্রাস্টের সভাপতিত্ব করেন ট্রাস্ট জ্ঞানপীঠ পুরস্কার পরিচালনা করে, যা ভারতীয় ভাষায় লেখা লেখকদের সর্বোচ্চ সম্মান।
জৈন একজন লেখক ছিলেন, তিনি ২০১২ এবং ২০১৯ সালে ভারতীয় সাধু ও ঋষিদের একটি দ্বি-খণ্ডের এনসাইক্লোপিডিয়া প্রকাশ করেছিলেন এন কে প্রসাদের সহ-লেখক এবং টাইমস গ্রুপ বুকস দ্বারা প্রকাশিত, দ্বিতীয় কিস্তিটি ধর্মীয় নেতাদের সাথে বিশ্ব পরিবেশ দিবসের একটি অনুষ্ঠানে চালু করা হয়েছিল।
পুরস্কার
ইন্দু জৈন ২০১৬ সালের জানুয়ারিতে ভারত সরকার কর্তৃক পদ্মভূষণ উপাধিতে ভূষিত হন
নভেম্বর ২০১৯-এ, তিনি "কর্পোরেট গভর্নেন্সের শ্রেষ্ঠত্বকে বাস্তবে অনুবাদ করার জন্য" ইনস্টিটিউট অফ কোম্পানি সেক্রেটারি অফ ইন্ডিয়া থেকে আজীবন সম্মাননা পুরস্কার পান।
ব্যক্তিগত জীবন
তিনি কোভিড-১৯ এর জটিলতার কারণে দিল্লিতে ১৩ মে ২০২১-এ মারা যান।
রাফতার (র‍্যাপার)
ক্যারিয়ার
২০১৩ সালে মঞ্জ মুসিকের সাথে তাঁর "স্বাগ মেরা দেশী" গান প্রকাশের পরে রাফতার পরিচিতি লাভ করেছিলেন।২০১৩ সালে রাফতার বাংলা সংগীত জগতে ওয়ান চলচ্চিত্রের মাধ্যমে আত্মপ্রকাশ করেছিলেন যার মধ্যে গায়ক বিশাল দাদলানী এবং রাফতার অভিনীত হয়েছিল। তিনি চ্যাম্প সাউন্ডট্র্যাকের জন্য একটি গান প্রস্তুত ও র‌্যাপ করেছিলেন রাফতার ব্রিজার ভিভিড শফলের দ্বিতীয় সংস্করণের জন্য বরুণ ধাওয়ানের সাথে জুটি বেঁধেছেন। রাফতার এমটিভি রোডিজের আপাতবাস্তব টেলিভিশন অনুষ্ঠানয়ের গ্যাং লিডার। এছাড়াও, তিনি এমটিভি হাস্টল এবং ডান্স ইন্ডিয়া ডান্সের অন্যতম বিচারক।
লিন্ডা আর্সেনিও
লিন্ডা আর্সেনিও (জন্ম: ২০শে জুন ১৯৭৮) হলেন একজন মার্কিন অভিনেত্রী এবং টেক্সাসের মডেল। তিনি তাঁর অভিনয় জীবনে বেশ কয়েকটি ভাষায় অভিনয় করলেও তিনি মূলত হিন্দি চলচ্চিত্রে অধিক অভিনয় করেছেন। তিনি ২০০৬ সালে মুক্তিপ্রাপ্ত হিন্দি চলচ্চিত্র কাবুল এক্সপ্রেসে জেসিকা ব্যাকহ্যাম চরিত্রে অভিনয় করার জন্য অধিক পরিচিত লাভ করেছেন।
প্রারম্ভিক জীবন
লিন্ডা আর্সেনিও ১৯৭৮ সালের ২০শে জুন তারিখে মার্কিন যুক্তরাষ্ট্রের টেক্সাসের গালভেস্টন আইল্যান্ডে জন্মগ্রহণ করেছেন। তাঁর মা হচ্ছেন সালভাদোরীয় এবং তাঁর বাবা হচ্ছেন যুগোস্লাভীয়। টেক্সাসে তাঁর দুই বোন ও এক ভাই রয়েছে।
কর্মজীবন
তিনি ভারতীয় চলচ্চিত্র জগতে পা রাখার পূর্বে একটি ইংরেজি স্বাধীন চলচ্চিত্র দ্য প্রসেস অফ ক্রিয়েটিভ ডিসেপশনে অভিনয় করেছেন; যেটি অভিনয় জগতে তাঁর প্রথম চলচ্চিত্র ছিল। তিনি তামিল ও তেলুগু চলচ্চিত্রেও অভিনয় করেছেন। তাঁর অভিনীত তামিল চলচ্চিত্র হচ্ছে সাচেঁ এবং থোট্টি জয়া; যার মধ্যে শেষেরটিতে তিনি একটি আইটেম গানও করেছেন। এছাড়াও তিনি কানা কান্দিয়ান-এর একটি বিশেষ চরিত্রে অভিনয় করেছেন। অতঃপর তিনি ভদ্র নামক একটি তেলুগু চলচ্চিত্রে অভিনয় করেছেন। তিনি টুইংকল টুইংকল লিটল স্টার নামে একটি চলচ্চিত্রে অভিনয় করেছেন।
তাঁর প্রথম বলিউড চলচ্চিত্রটি কাবুল এক্সপ্রেস। এই চলচ্চিত্রটি পুরোপুরি আফগানিস্তানেই চিত্রায়ন করা হয়েছিল। কাবুল এক্সপ্রেসের সফলতার পর তিনি ভারতে স্থায়ীভাবে বসবাস শুরু করেন, তিনি বর্তমানে মুম্বইয়ে বসবাস করেন। অতঃপর তিনি মুম্বই সালসা  এবং আলু চাটে অভিনয় করেছেন; আলু চাটে তিনি অভিনেতা আফতাব শিবদাসানির বিপরীতে অভিনয় করেছেন।
২০০৭ সালের শুরুর দিকে, তিনি 'আটলান্টা" গণেশ দ্বারা পরিচালিত মাই ডিয়ার ফাদার (এন ইনাইয়া থানথাই) এবং সেলফ ডিফেন্স (অথথু মীরা আসাই) নামে দুটি সঙ্কর-সাংস্কৃতিক তামিল টেলিফিল্মে অভিনয় করেছেন।
২০০৯ সালে, তিনি দক্ষিণ ভারতীয় জনপ্রিয় অভিনেতা মম্মুট্টী এবং শরৎ কুমারের সঙ্গে মালয়ালম চলচ্চিত্র পাঝাসি রাজাতে অভিনয় করেছেন। তবে এই চলচ্চিতে তাঁর চরিত্রের (মালাবর জেলা সাব-কালেক্টরের যুবতী স্ত্রী দোরা বাবর হিসাবে) জন্য তিনি অনেক সমালোচিত হয়েছিলেন।
গণপ্রজাতন্ত্রী লুহানস্ক
গণপ্রজাতন্ত্রী লুহানস্ক, বিকল্পভাবে গণপ্রজাতন্ত্রী লুগানস্ক, সংক্ষেপে এলপিআর বা এলএনআর, একটি স্থলবেষ্টিত আধা-রাষ্ট্র। এটি দোনবাস অঞ্চলের লুহানস্ক ওব্লাস্তে অবস্থিত, যা আন্তর্জাতিকভাবে ইউক্রেনের একটি অংশ হিসাবে স্বীকৃত। ইউক্রেনের সরকার দাবি করে যে লুহানস্ক পিপল'স রিপাবলিক একটি সন্ত্রাসী সংগঠন এবং এটি ইউক্রেনের বিরুদ্ধে যুদ্ধ পরিচালনা করছে। লুহানস্ক হল গণপ্রজাতন্ত্রী লুহানস্কের বৃহত্তম শহর এবং এটির গণপ্রজাতন্ত্রী লুহানস্কের রাজধানী হিসাবে কাজ করে। প্রজাতন্ত্রের জনসংখ্যা প্রায় ১.৫ মিলিয়ন। প্রজাতন্ত্রটির সংবিধানে এলপিআরকে একটি গণতান্ত্রিক সাংবিধানিক রাষ্ট্র হিসাবে ঘোষণা করা হয়েছে। বর্তমান রাষ্ট্রপ্রধান হলেন লিওনিদ পাসিচনিক।
২০১৪ সালে ইউক্রেনীয় বিপ্লবের পর দোনেৎস্ক পিপল'স রিপাবলিক ও ক্রিমিয়া প্রজাতন্ত্রের পাশাপাশি এলপিআর ২০১৪ সালে ইউক্রেন থেকে তার স্বাধীনতা ঘোষণা করে। ইউক্রেন ও এলপিআর-এর মধ্যে একটি চলমান সশস্ত্র সংঘাত স্বাধীনতা ঘোষণার পর শুরু হয়। এলপিআর ও ডিপিআর রাশিয়া থেকে সহায়তা পেয়েছে। ন্যাটো ও ইউক্রেনের মতে, রাশিয়া ডিপিআর বিদ্রোহীদের সামরিক সহায়তাও দিয়েছিল, তবে দাবিটি রাশিয়া অস্বীকার করেছিল।
ইউক্রেনের আইন এলপিআর-এর এলাকাকে "অস্থায়ীভাবে দখলকৃত অঞ্চল" হিসেবে বর্ণনা করে এবং এলপিআর সরকারকে রাশিয়ান ফেডারেশনের দখলদার প্রশাসন হিসেবে বর্ণনা করা হয়েছে। ওএসসিই, ইউক্রেন ও রাশিয়ার প্রতিনিধিদের দ্বারা স্বাক্ষরিত ২০১৪ সালের সেপ্টেম্বর মাসের মিন্‌স্ক চুক্তি—এবং এলএনআর ও ডিএনআর-এর প্রধানদের দ্বারা তাদের জন্য কোনো মর্যাদা স্বীকার না করেই—  এর উদ্দেশ্য ছিল সংঘাত বন্ধ করা এবং এলাকার জন্য আরও স্বায়ত্তশাসনের বিনিময়ে বিদ্রোহী-নিয়ন্ত্রিত অঞ্চলটিকে ইউক্রেনে পুনঃসংহত করার উদ্দেশ্যে করা হয়েছিল, কিন্তু চুক্তিটি কখনই পুরোপুরি বাস্তবায়িত হয়নি।
এলপিআর রাশিয়া সহ জাতিসংঘের যেকোন সদস্য রাষ্ট্র দ্বারা স্বীকৃত নয় – যদিও রাশিয়া এলপিআর সরকার কর্তৃক জারি করা নথিগুলিকে স্বীকৃতি দেয়, যেমন পরিচয় নথি, ডিপ্লোমা, জন্ম ও বিবাহের শংসাপত্র এবং গাড়ির রেজিস্ট্রেশন প্লেট। রাশিয়ার প্রেসিডেন্ট ভ্লাদিমির পুতিন ২০২২ সালের ২১ ফেব্রুয়ারি লুহানস্ককে স্বীকৃতি প্রদান করেন। তাছাড়াও উত্তর কোরিয়া একে স্বাধীন রাষ্ট্রের স্বীকৃতি দেয়।
ইতিহাস
গণপ্রজাতন্ত্রী লুহানস্ক ও দোনেৎস্ক দোনবাসের ঐতিহাসিক অঞ্চলে অবস্থিত, যেটি ১৯২২ সালে ইউক্রেনে যুক্ত হয়েছিল। জনসংখ্যার অধিকাংশই তাদের প্রথম ভাষা হিসাবে রুশ ভাষায় কথা বলে। ইউক্রেনের স্বাধীনতার ঘোষণার পর থেকে ইউক্রেনের রুশ সংস্কৃতির বৈধতা নিয়ে প্রশ্ন তোলার জন্য বিভিন্ন ইউক্রেনীয় সরকারের প্রচেষ্টা প্রায়শই রাজনৈতিক সংঘর্ষে পরিণত হয়। ইউক্রেনীয় জাতীয় নির্বাচনে, একটি উল্লেখযোগ্যভাবে স্থিতিশীল প্যাটার্ন তৈরি হয়েছিল, যেখানে দোনবাস ও পশ্চিম ইউক্রেনীয় অঞ্চলসমূহ ১৯৯৪ সালে রাষ্ট্রপতি নির্বাচনের পর থেকে বিপরীত প্রার্থীদের পক্ষে ভোট দিয়েছিল। দোনেৎস্কের বাসিন্দা ভিক্টর ইয়ানুকোভিচ ২০১০ সালে ইউক্রেনের রাষ্ট্রপতি হিসাবে নির্বাচিত হয়েছিলেন। ২০১৪-এর ইউক্রেনীয় বিপ্লবে তার উৎখাত পূর্ব ইউক্রেনে বিক্ষোভের দিকে পরিচালিত করে, যা ধীরে ধীরে নবগঠিত ইউক্রেনীয় সরকার ও স্থানীয় সশস্ত্র মিলিশিয়াদের মধ্যে সশস্ত্র সংঘর্ষে পরিণত হয়।
হেমিকর্ডাটা
হেমিকর্ডাটা, অর্ধরজ্জুবাহী বা অর্ধস্নায়ুরজ্জুবাহী হলো এক ধরনের সামুদ্রিক ডিউটেরোস্টোম প্রাণীদের একটি পর্ব। এদের প্রায়শ একাইনোডার্মাটা পর্বের সমবৈশিষ্ট্যভুক্ত পর্ব বলে মনে করা হয়। আদি ও মধ্য ক্যামব্রিয়ান যুগে এদের আবির্ভাব ঘটে। এদের প্রধান দুইটি শ্রেণি হলো এন্টেরোনিউস্টা (অ্যাকর্ন ওয়ার্ম) ও টেরোব্রাঙ্কিয়া। তৃতীয় একটি শ্রেণি প্লাঙ্কটোস্ফিরয়ডিয়া সম্পর্কে জানা যায় একমাত্র প্লাঙ্কটোস্ফিরা পেলাজিকা প্রজাতির লার্ভা থেকে। বিলুপ্ত শ্রেণি গ্র‍্যাপটোলিথিনা টেরোব্রাঙ্কিয়ার সাথে গভীরভাবে সম্পর্কিত।
অ্যাকর্ন ওয়ার্ম প্রকৃত কৃমি-সদৃশ প্রাণী। এরা সাগরতলে গর্ত করে বাস করে এবং এরা মাটিতে জমে থাকা জৈব বস্তু খেয়ে থাকে। তবে কিছু কিছু প্রজাতি গলবিলীয় ছাঁকুনি খাদক। অন্যদিকে, টরকুয়ারাটোরিডায়ি পরিবারের সদস্যরা হলো মুক্তজীবী ডেট্রিটিভোর, অর্থাৎ মাটিতে মৃত উদ্ভিদ ও প্রাণী এবং মল পচিয়ে শোষণ করে। এদের বেশ কয়েকটি প্রজাতি বিভিন্ন ধরনের হ্যালোজেনযুক্ত ফেনল ও পাইরল উৎপাদন ও সঞ্চয়ের জন্য সুপরিচিত। টেরোব্রাঙ্কিয়ার প্রাণীরা ফিল্টার ফিল্ডার। এদের অধিকাংশ কলোনিয়াল এবং কোয়িনিসিয়াম নামক কোলাজেনসমৃদ্ধ নলাকার কাঠামোয় বসবাস করে।
শরীরস্থান
হেমিকর্ডাটার দেহসংগঠন পেশিতান্ত্রিক। এদের দেহ অগ্র-পশ্চাতে তিনটি অংশে বিভক্ত: অগ্রবর্তী প্রোসোম, মধ্যবর্তী মেসোসোম ও পশ্চাদ্বর্তী মেটাসোম।
অ্যাকর্ন ওয়ার্ম দেখতে কেঁচো-আকৃতির। এদের দেহ অগ্রবর্তী প্রোবোসিস, মধ্যবর্তী কলার ও পশ্চাদ্বর্তী দেহকাণ্ড নিয়ে গঠিত। প্রবোসিস হলো মাংসল ও সিলিয়াযুক্ত অংশ। দেহের চলন এবং খাদ্য সংগ্রহ ও স্থানান্তর করা এর কাজ। মুখগহ্বর প্রবোসিস ও কলারের মাঝে অবস্থিত। দেহকাণ্ড হলো এদের সর্বনিম্ন অঙ্গ। এতে গলবিল, গলবিলীয় ফুলকারন্ধ্র, অন্ননালি, দীর্ঘ অন্ত্র ও দেহপ্রান্তস্থ পায়ুছিদ্র থাকে। জননতন্ত্রও দেহকাণ্ডে অবস্থিত। এন্টেরোনিউস্টার হ্যারিমানিডায়ি গোত্রের অপ্রাপ্তবয়স্ক প্রাণীদের পায়ুপশ্চাৎ লেজ দেখা যায়।
থাম্ব|360px|বাম|সাক্কোগ্লোসাস কোয়ালেভস্কি-এর শারীরতত্ত্ব
টেরোব্রাঙ্কিয়া প্রাণীদের প্রোসোম একটি মাংসল ও সিলিয়াযুক্ত মস্তকাবরণীতে পরিণত হয়, যা প্রাণীর চলাচল ও সিনেসিয়াম নিঃসরণে ব্যবহৃত হয়। ছাঁকন ভক্ষণের জন্য মেসোসোম বর্ধিত হয়ে এক জোড়া (র‍্যাবডোপ্লিউরা গণে) বা একাধিক জোড়া (সেফালোডিস্কাস গণে) টেন্টাকলযুক্ত বাহু গঠন করে। মেটাসোম বা দেহকাণ্ডে একটি পেঁচানো পরিপাকতন্ত্র, যৌনাঙ্গ এবং বর্ধিত অংশে একটি সঙ্কোচনক্ষম বৃন্তসদৃশ অঙ্গ থাকে, যাতে অযৌন জননে জাত সদস্যরা একত্রে আটকে থেকে একটি কলোনি গঠন করে। সেফালোডিস্কাস গণে অযৌন প্রক্রিয়ায় উৎপন্ন অপত্য জীব তার পরিপূর্ণ বিকাশ সম্পন্ন না হওয়া পর্যন্ত মাতৃদেহের সঙ্কোচনক্ষম বৃন্তে সংলগ্ন অবস্থায় থাকে। র‍্যাবডোপ্লিউরা গণে জুয়োয়েডগুলো একটি সাধারণ স্টোলন ব্যবস্থার মাধ্যমে স্থায়ীভাবে একে অপরের সাথে সংযুক্ত থাকে।
এদের পরিপাকতন্ত্রের অগ্রভাগে একটি ডাইভার্টিকুলাম থাকে, যা স্টোমোকর্ড নামে পরিচিত। পূর্বে একে কর্ডেট প্রাণীদের নটোকর্ডের সদৃশ কোনো অঙ্গ মনে করা হতো। এখানে সমসংস্থ বিকাশের চেয়ে অভিমুখী বিবর্তনের সম্ভাবনা প্রবল বলে মনে করা হয়। কিছু প্রজাতির প্রাণীতে একটি ফাঁপা স্নায়ু নালিকা দেখা যায় (অন্তত জীবনের আদি দশায়), যা কর্ডাটা ও অন্যান্য ডিউটেরোস্টোম প্রাণীদের একই আদিপুরুষের প্রতি ইঙ্গিত করে।
হেমিকর্ডাটার সংবহনতন্ত্র মুক্ত প্রকৃতির। এদের হৃদপিণ্ড দেহের পৃষ্ঠদেশে অবস্থান করে। কিছু কিছু হেমিকর্ডেট প্রজাতি ক্যালসিয়াম কার্বোনেট জাতীয় পদার্থ উৎপন্ন করে।
বিকাশ
হেমিকর্ডাটা ও একাইনোডার্মাটা পর্ব একত্রে অ্যাম্বুল্যাক্রারিয়া গোষ্ঠী গঠন করে, যা কর্ডাটা পর্বের বাইরে কর্ডেটদের সবচেয়ে নিকটবর্তী আত্মীয়। তাই কর্ডাটা পর্বের প্রাণীদের বিকাশ ও বিবর্তনে গবেষণার জন্য সামুদ্রিক হেমিকর্ডাটা পর্ব বৈজ্ঞানিকদের কাছে বিশেষ গুরুত্ববাহী। হেমিকর্ডাটাদের বেশ কিছু প্রজাতি রয়েছে, যাদের মধ্যে ভ্রূণতাত্ত্বিক গঠনের পার্থক্য খুবই কম। হেমিকর্ডাটার প্রাণীরা দুইভাবে বিকশিত হয় বলে জানা যায়: প্রত্যক্ষ ও পরোক্ষভাবে। হেমিকর্ডাটা পর্বের দুইটি শ্রেণি রয়েছে: এন্টেরোনিউস্টা ও টেরোব্রাঙ্কিয়া। উভয় শ্রেণিই সামুদ্রিক কৃমিসদৃশ প্রাণীদের নিয়ে গঠিত।
এন্টেরোনিউস্টা প্রাণীদের দুই ধরনের বিকাশ দেখা যায়: প্রত্যক্ষ ও পরোক্ষ বিকাশ। পরোক্ষ বিকাশের বর্ধিত ধাপে এদের সামুদ্রিক প্ল্যাংকটনভোজী টর্নিয়া লার্ভা দশা দেখা যায়। অর্থাৎ এই হেমিকর্ডেট প্রাণীদের পূর্ণাঙ্গ দশায় রূপান্তরের আগে একটি লার্ভা দশা দেখা যায়, যা সামুদ্রিক প্লাংকটন খেয়ে বেঁচে থাকে। টেরোব্রাঙ্কের মধ্যে র‍্যাবডোপ্লিউরা গণের প্রাণীদের ইংল্যান্ডের প্লাইমাউথ ও বার্মুডা থেকে সংগ্রহ করে সবচেয়ে বেশি গবেষণা করা হয়েছে।
এখানে গবেষণার ক্ষেত্রে দুইটি জনপ্রিয় জীব স্যাক্কোগ্লোসাস কোয়ালেভস্কিয়ি (Saccoglossus kowalevskii) ও টাইকোডেরা ফ্ল্যাভা-এর (Ptychodera flava) বিকাশ বর্ণনা করা হয়েছে। এদের মধ্যে প্রথমটি প্রত্যক্ষভাবে ও পরেরটি পরোক্ষভাবে বিকশিত হয়। হেমিকর্ডাটার বিকাশের যে চিত্র এখন পর্যন্ত পাওয়া যায়, তা প্রত্যক্ষভাবে বিকশিত জীব থেকে পাওয়া যায়।
থাম্ব|320px|ডান|টাইকোডেরা ফ্ল্যাভা ও স্যাক্কোগ্লোসাস কোয়ালেভস্কিয়ি-এর পদ্ধতিগত ভ্রূণতাত্ত্বিক বিভাজন (ক্লিভেজ) ও বিকাশ
স্যাক্কোগ্লোসাস কোয়ালেভস্কিয়ি
স্যাক্কোগ্লোসাস কোয়ালেভস্কিয়ি-এর ডিম্বাণু ডিম্বক আকৃতির হয়ে থাকে। কিন্তু নিষেকের পর গোলাকার রূপ ধারণ করে। অ্যানিমেল পোল থেকে ভেজিটাল পোলে প্রথম বিভাজন সংঘটিত হয়। এদের প্রথম সম্ভেদ সাধারণত সমান প্রকৃতির হয়ে থাকে। তবে প্রায়শই অসমান প্রকৃতির বিভাজনও দেখা যায়। দুই থেকে চার কোষের দশায় রূপান্তরের জন্য দ্বিতীয় বিভাজনও অ্যানিমেল পোল থেকে ভাজিটাল পোলে সংঘটিত হয়। এই বিভাজনটিও প্রায় সমান প্রকৃতির। তবে প্রথম বিভাজনের মতো এক্ষেত্রেও অসম বিভাজন হতে পারে। এরপর চারটি কোষের প্রত্যেকটি একবার করে বিভাজিত হয়ে আটটি কোষে পরিণত হয়। এই ধাপের বিভাজন অনুদৈর্ঘ্য প্রকৃতির হয়ে থাকে। ভ্রূণের অ্যানিমেল পোলে চতুর্থ ধাপের বিভাজন শুরু হয় এবং চারটি কোষ অরীয়ভাবে অপ্রতিসম আটটি ব্লাস্টোমিয়ারে (মেসোমিয়ার) পরিণত হয়। এরপর ভেজিটাল পোলের চারটি কোষ অসমভাবে বিভক্ত হয়ে চারটি বৃহৎ ব্লাস্টোমিয়ার (ম্যাক্রোমিয়ার) ও চারটি ক্ষুদ্র ব্লাস্টোমিয়ার (মাইক্রোমিয়ার) গঠন করে। পঞ্চম ধাপের বিভাজনে প্রথম অ্যানিমেল পোল ও পরবর্তীতে ভেজিটাল পোলের কোষগুলো বিভক্ত হয়ে ৩২ কোষের ব্লাস্টোমিয়ার দশায় উপনীত হয়। ষষ্ঠ ধাপে ৬৪টি কোষ গঠিত হয় এবং সপ্তম ধাপে ১২৮টি ব্লাস্টোমিয়ার গঠনের মাধ্যমে ব্লাস্টুলা দশার সমাপ্তি ঘটে। এরপর ভ্রূণটি গ্যাস্ট্রুলেশন প্রক্রিয়ার মধ্য দিয়ে যায়, যার মাধ্যমে ফুলকারন্ধ্রযুক্ত লার্ভার দেহকাঠামো বোঝা যায়। এই লার্ভা দশা থেকে পরবর্তীতে সামুদ্রিক অ্যাকর্ন ওয়ার্মে পরিণত হয়।
পৃষ্ঠীয়-অঙ্কীয় নকশার জিনগত নিয়ন্ত্রণ
হেমিকর্ডাটার ওপর সম্পন্ন গবেষণার অধিকাংশেরই উদ্দেশ্য ছিল কর্ডাটার সাথে এদের পার্থক্য চিহ্নিত করা। কাজেই এদের অনেক জেনেটিক মার্কার কর্ডাটার মধ্যেও শনাক্ত করা হয়েছে কিংবা কর্ডাটার সাথে হোমোলোগাস অবস্থায় পাওয়া গেছে। স্যাক্কোগ্লোসাস কোয়ালেভস্কিয়ি-র বৈশিষ্ট্যের ওপর বিশেষভাবে গবেষণা করা হয়েছে। কর্ডাটার মতো স্যাক্কোগ্লোসাস কোয়ালেভস্কিয়ি-র বিএমপি ২/৪ প্রভৃতি ডর্সালাইজিং বিএমপি-জাতীয় ফ্যাক্টর থাকে। বিএমপি ২/৪ ড্রসোফিলার ডিকাপেন্টাপ্লেজিক ডিপিপি-র হোমোলগ। ভ্রূণের গ্যাস্ট্রুলা দশার শুরুতে এক্টোডার্মে বিএমপি ২/৪ ফ্যাক্টরের বহিঃপ্রকাশ ঘটতে থাকে। গ্যাস্ট্রুলা দশা যত অগ্রসর হতে থাকে, এর বহিঃপ্রকাশের স্থান কমতে কমতে শুধু পৃষ্ঠীয় মধ্যরেখা বরাবর সীমাবদ্ধ হয়ে পড়ে; অন্যদিকে পায়ুপশ্চাৎ লেজে এর প্রভাব দেখা যায় না। পাশাপাশি স্যাক্কোগ্লোসাস কোয়ালেভস্কিয়ি-র এন্ডোডার্মে বিএমপি প্রতিরোধক কর্ডিনের প্রভাব লক্ষ্য করা যায়। এই দুইটি সুপরিচিত ডর্সালাইজিং ফ্যাক্টরের পাশাপাশি আরও যে ফ্যাক্টরগুলো স্যাক্কোগ্লোসাস কোয়ালেভস্কিয়ি-র পৃষ্ঠীয়-অঙ্কীয় নকশার নিয়ন্ত্রণের জন্য দায়ী, তাদের অন্যতম হলো নেট্রিন। নেট্রিন প্রথম ও দ্বিতীয় শ্রেণির নেট্রিন জিনের সাথে সংযুক্ত হয়। নেট্রিন, এসএইচএইচ প্রভৃতি কর্ডাটার স্নায়বিক নকশার জন্য দায়ী। কিন্তু স্যাক্কোগ্লোসাস কোয়ালেভস্কিয়ি এখন পর্যন্ত পাওয়া একমাত্র নন-কর্ডেট যাদের দেহে একটি এইচএইচ জিন পাওয়া যায়। এই জিন কর্ডাটার বিকাশকালে অঙ্কীয় মধ্যরেখা বরাবর ক্রিয়া করলেও হেমিকর্ডাটায় তুলনামূলক ভিন্ন জায়গায় ক্রিয়া করে।
শ্রেণিবিন্যাস
হেমিকর্ডাটা পর্ব দুইটি শ্রেণিতে বিভক্ত: এন্টেরোনিউস্টা এবং টেরোব্রাঙ্কিয়া। এন্টেরোনিউস্টাকে প্রায়শই অ্যাকর্ন ওয়ার্ম বলা হয়। বিলুপ্ত গ্রাপটোলাইট টেরোব্রাঙ্কিয়ার অন্তর্ভুক্ত। অন্যদিকে একটিমাত্র লার্ভার অস্তিত্ব থেকে শনাক্তকৃত একটি প্রজাতি নিয়ে প্লাংকটোস্ফিরয়ডায়ি নামে আরেকটি শ্রেণির প্রস্তাব করা হয়েছে। হেমিকর্ডাটা পর্বে প্রায় ১২০ প্রজাতির জীবিত সদস্য আছে। অ্যাম্বুল্যাক্রারিয়া গোষ্ঠীর অংশ হিসেবে একাইনোডার্মাটা হেমিকর্ডাটার সবচেয়ে নিকট আত্মীয়। জেনোটার্বেলিডা সম্ভবত এই শ্রেণিকরণের ভিত্তি। টেরোব্রাঙ্কিয়া সম্ভবত এন্টেরোনিউস্টা শ্রেণি থেকে উদ্ভূত হয়েছে, যার ফলে এন্টেরোনিউস্টাকে প্যারাফাইলেটিক গণ্য করা হয়। বিলুপ্ত জীব এটাসিস্টিস-এর হেমিকর্ডাটার সদস্য হওয়ার সম্ভাবনা প্রবল; বিশেষ করে এরা টেরোব্রাঙ্কিয়ার সদস্য হতে পারে, অথবা টেরোব্রাঙ্কিয়ার সাথে এদের ঘনিষ্ঠ সম্পর্ক থাকতে পারে।
এখন পর্যন্ত হেমিকর্ডাটার প্রায় ১৩০টি প্রজাতি বর্ণনা করা হয়েছে। নিয়মিত আরও নতুন প্রজাতি, বিশেষ করে গভীর সমুদ্র থেকে আরও প্রজাতি বর্ণনা করা হচ্ছে।
জাতিজনি
হেমিকর্ডাটার অবস্থান নির্দেশকারী জাতিজনি বৃক্ষ নিচে দেখানো হলো:
হেমিকর্ডেটদের মধ্যে আন্তঃসম্পর্ক নিচে দেখানো হলো। এই কাঠামোটি ১৬এস + ১৮এস আরআরএনএ ও বিভিন্ন মাধ্যমের জিনগত জাতিজনি গবেষণার মাধ্যমে তৈরি করা হয়েছে।
নবায়নযোগ্য শক্তি বাণিজ্যিকীকরণ
থাম্ব|বায়ু শক্তি থেকে নবায়নযোগ্য শক্তি উৎপাদনের জন্য ফসলের ক্ষেতের মাঝে টারবাইন। নবায়নযোগ্য শক্তি বাণিজ্যিকীকরণে ১০০ বছর ধরে ৩ প্রজন্ম পর্যন্ত নবায়নযোগ্য শক্তি প্রযুক্তি অন্তর্ভুক্ত রয়েছে। প্রথম প্রজন্মের প্রযুক্তি, যা ইতিমধ্যে পরিপক্ব এবং অর্থনৈতিকভাবে প্রতিযোগিতামূলক। এর মধ্যে রয়েছে, জৈববস্তুপুঞ্জ, জলবিদ্যুৎ, ভূতাত্ত্বিক শক্তি এবং তাপ শক্তি।  দ্বিতীয় প্রজন্মের প্রযুক্তি বাজারের জন্য প্রস্তুত এবং বর্তমান সময়ে নিযুক্ত করা হচ্ছে; এর মধ্যে রয়েছে, সৌর তাপ, ফোটোভোলটাইক, বায়ু শক্তি, সৌর তাপ বিদ্যুৎ কেন্দ্র, এবং আধুনিক জৈবপ্রযুক্তি।  তৃতীয় প্রজন্মের প্রযুক্তির বিশ্বব্যাপী বৃহত্তর অবদান রাখতে গবেষণা এবং উন্নয়ন (R & D) প্রচেষ্টার অব্যাহত প্রয়োজন এবং এর মধ্যে, উন্নত জৈববস্তুপুঞ্জ গ্যাসীকরণ, গরম শুষ্ক-শিলা ভূতাত্ত্বিক শক্তি, এবং মহাসাগরীয় শক্তি অন্তর্ভুক্ত করা প্রয়োজন।  ২0১২ সালের নবায়নযোগ্য শক্তি হিসাব মতে, অর্ধেক নতুন বৈদ্যুতিক প্রযুক্তি ব্যবহারের ফলে খরচ কমতে শুরু করেছে।
জনসাধারণের নীতি ও রাজনৈতিক নেতৃত্ব "খেলার মাঠে সমতা" আনতে সহায়তা করে এবং নবায়নযোগ্য শক্তি প্রযুক্তির প্রতি জনসাধারণের গ্রহণযোগ্যতা অনতে সহায়তা করে।   জার্মানি, ডেনমার্ক, এবং স্পেনের মতো দেশগুলি তাদের উদ্ভাবনী নীতিগুলি বাস্তবায়নের পথে পরিচালিত করেছে যা গত দশকে উন্নয়নের চালিকাশক্তি হিসেবে কাজ করেছে। ২0১৪ সালের মধ্যে, জার্মানি "এনার্জিউইন্ডে" একটি টেকসই শক্তি অর্থনীতিতে রূপান্তর করার অঙ্গীকার করেছে এবং ডেনমার্ক ২0৫০ সালের মধ্যে ১০০ ভাগ নবায়নযোগ্য শক্তির প্রতিশ্রুতি দিয়েছে। এখন ১৪৪ টি দেশে নবায়নযোগ্য শক্তি নীতির নির্দিষ্ট লক্ষ্যমাত্রা রয়েছে।
নবায়নযোগ্য শক্তি ২০১৫ সালে একাধিক সুবিধা প্রদান করে, তার দ্রুত বৃদ্ধি অব্যাহত রেখেছে। সেখানে, বায়ু এবং ফোটোভোলটাইক ধারণক্ষমতার (64GW এবং 57GW) জন্য একটি নতুন রেকর্ড নির্ধারিত ছিল এবং একটি নতুন উচ্চ মার্কিন $329 বিলিয়ন ডলার বিশ্বব্যাপী নবায়নযোগ্য বিনিয়োগের জন্য নির্ধারিত ছিল। এই বিনিয়োগ বৃদ্ধি প্রধানত চাকরি বৃদ্ধির সুবিধা বয়ে আনে।  সাম্প্রতিক বছরগুলোতে বিনিয়োগের জন্য শীর্ষ দেশের তালিকায় ছিল, চীন, জার্মানি, স্পেন, মার্কিন যুক্তরাষ্ট্র, ইতালি এবং ব্রাজিল।   নবায়নযোগ্য শক্তি সংস্থাগুলির মধ্যে রয়েছে, ব্রাইটসোর্স এনার্জি, ফার্স্ট সৌলার, গেমেস, জিই এনার্জি, গোল্ডউইন্ড, সিনোভেল, তারগ্রে, ট্রিনা সৌলার, ভেস্টাস এবং উইংলি।
জলবায়ু পরিবর্তনের উদ্বেগ  নবায়নযোগ্য শক্তি শিল্পের বৃদ্ধির পেছনে চালিকাশক্তি হিসেবে কাজ করছে।   ইন্টারন্যাশনাল এনার্জি এজেন্সি (আইএএ) এর ২০১১ সালের প্রকল্প অনুসারে, সৌর শক্তি জেনারেটর ৫০ বছরের মধ্যে ক্ষতিকারক গ্রিনহাউস গ্যাস নির্গমন হ্রাস করে, সবচেয়ে বেশি বিদ্যুৎ উৎপাদন করতে পারে।
নবায়নযোগ্য শক্তি চাকরি তৈরির ক্ষেত্রে মার্কিন যুক্তরাষ্ট্রের কয়লা বা তেলের চেয়ে অধিক কার্যকর।
নবায়নযোগ্য শক্তির যুক্তিসহ ব্যাখ্যা
জলবায়ু পরিবর্তন, দূষণ, এবং শক্তি অনিরাপত্তা উল্লেখযোগ্য সমস্যা, এবং তাদের মোকাবেলার জন্য শক্তির অবকাঠামোগুলিতে বড় পরিবর্তন প্রয়োজন। [20] নবায়নযোগ্য শক্তি প্রযুক্তিগুলি শক্তি সরবরাহ দফতরে অপরিহার্য অবদান রাখে। কারণ তারা বিশ্ব শক্তি নিরাপত্তায় অবদান রাখে, জীবাশ্ম জ্বালানির উপর নির্ভরতা কমাতে এবং গ্রীন হাউস গ্যাসগুলিকে হ্রাস করার সুযোগ দেয়। [3]  জলবায়ু-বিঘ্নিত জীবাশ্ম জ্বালানীগুলি পরিষ্কার, জলবায়ু স্থিতিশীল, শক্তির অক্ষয়প্রাপ্ত জালানী উৎস দ্বারা প্রতিস্থাপিত হচ্ছে:
... কয়লা, তেল এবং গ্যাস থেকে বায়ু, সৌর, এবং ভূতাত্ত্বিক শক্তির রূপান্তর ভালভাবে চলছে। পুরাতন অর্থনীতিতে, তেল, কয়লা, বা প্রাকৃতিক গ্যাস জ্বালিয়ে জ্বালানি উৎপাদিত হতো, যা কার্বন নির্গমনের দিকে পরিচালিত করে। এই ছিল আমাদের অর্থনীতির সংজ্ঞা। কিন্তু,  নতুন শক্তির অর্থনীতি বায়ু শক্তি, সূর্য থেকে আসা শক্তি এবং পৃথিবীর মধ্যে থেকে নির্গত হওয়া তাপের উপর নির্ভর করে। [21]
আন্তর্জাতিক জনমত জরিপের মধ্যে শক্তি সরবরাহের সমস্যা মোকাবেলার বিভিন্ন পদ্ধতির প্রতি শক্তিশালী সমর্থন রয়েছে। এই পদ্ধতিগুলির মধ্যে রয়েছে- নবায়নযোগ্য উৎসগুলোর উন্নতি করা যেমনঃ সৌর শক্তি এবং বায়ু শক্তি এবং  আরো নবায়নযোগ্য শক্তি ব্যবহার করার উপযোগিতা এবং এই প্রযুক্তিগুলির উন্নয়ন এবং ব্যবহারকে উৎসাহিত করার জন্য ট্যাক্স প্রণোদনা সরবরাহ করা।  প্রত্যাশিত যে, নবায়নযোগ্য শক্তির  বিনিয়োগ দীর্ঘমেয়াদীভাবে অর্থনৈতিতে অবদান রাখবে। [22]
ইইউ সদস্য দেশগুলো উচ্চাকাঙ্ক্ষী নবায়নযোগ্য শক্তি লক্ষ্যের প্রতি সমর্থন দেখিয়েছে। ২০১০ সালে, "ইউরোবাওরোমিটার" ইইউর ২৭ টি সদস্যের উপর ভোট গ্রহণ করেছে এ লক্ষ্যে যে "নবায়নযোগ্য শক্তির অংশ ২০২০ সালের মধ্যে ২০ শতাংশ বৃদ্ধি করা"। এসকল দেশের বেশিরভাগ মানুষই লক্ষ্যটির অনুমোদন দেয় বা আরও এগিয়ে যেতে বলে।  ইইউ জুড়ে, ৫৭ শতাংশ মনে করেন প্রস্তাবিত লক্ষ্যটি "সঠিক" এবং ১৬ শতাংশ মনে করেন এটি "চলনসই"। তুলনামূলকভাবে, ১৯ শতাংশ মনে করেন এটি "অত্যন্ত উচ্চাভিলাষী"। [২৩]
২০১১ সালে এক নতুন তথ্য প্রকাশিত হয়েছে যে, ঐতিহ্যগত শক্তি উৎসগুলির যথেষ্ট ঝুঁকিতে রয়েছে এবং শক্তি প্রযুক্তির মিশ্রণ গুরুত্বপূর্ণ হয়ে উঠেছেঃ
"বিশ্বব্যাপী বিভিন্ন খনির দুঃখজনক ঘটনাগুলি কয়লা সরবরাহে কাজ করা মানুষের জীবনের প্রতি গুরুত্ব আরোপ করেছে । নতুন ইপাএ উদ্যোগগুলি বায়ু দূষক, কয়লার ছাই এবং বিষাক্ত তরল নির্গমনের উপর লক্ষ্য রেখে পরিবেশের উপর কয়লার প্রভাব এবং নিয়ন্ত্রিত প্রযুক্তি ব্যবহারে এর খরচ তুলে ধরে। ভূগর্ভস্থ পানি দূষণ এবং গ্রিনহাউজ গ্যাস নির্গমণ বিবেচনার আওতাধীন এবং এর সাথে প্রাকৃতিক গ্যাস অনুসন্ধানে ফ্র্যাকিং এর ব্যবহারও বিবেচনায় আনা হচ্ছে। কয়লাভিত্তিক চুল্লী এবং পারমাণবিক চুল্লীতে ব্যবহৃত পানির ব্যপারে উদ্বেগ বেড়ে চলেছে বিশেষত, যে সব অঞ্চলে পানির অভাব রয়েছে। ফুকুসিমা পাওয়ার প্ল্যান্টের ঘটনা, বৃহৎ সংখ্যক পারমাণবিক চুল্লী দীর্ঘ সময় ধরে নিরাপদে পরিচালিত করার সক্ষমতা পরিচালকদের আছে কি না তা মানুষের মনে নতুন করে সন্দেহ জাগিয়ে তুলেছে। তাছাড়া, নতুন প্রজন্মের পারমাণবিক ইউনিটের খরচও বেড়ে চলেছে এবং মহাজনগণ করদাতাদের নিশ্চয়তা ছাড়া খরচ বহন করতে রাজি হচ্ছে না। [২৪]
২০১৪ সালের REN21 Global Status Report বলে যে, নবায়নযোগ্য শক্তি শুধু শক্তির উৎসই নয় বরং সামাজিক, রাজনৈতিক, অর্থনৈতিক এবং পরিবেশের সমস্যাবলি চেপে রাখারও উপায়ঃ
আজ, নবায়নযোগ্য শক্তি শুধু শক্তির উৎসই নয় বরং প্রয়োজনীয় চাপ প্রয়োগকারী বিষয়াবলি সম্ভাষণের হাতিয়ার। যেমনঃ শক্তি নিরাপত্তা বৃদ্ধি, জীবাশ্ম ও পারমাণবিক শক্তির সাথে যুক্ত শারীরিক এবং পরিবেশীয় প্রভাব কমানো, গ্রীনহাউজ গ্যাসের নিঃসরণ প্রশমণ করা, শিক্ষার সুযোগ উন্নতি করা, চাকরি সৃষ্টি, অভাব হ্রাস এবং লিঙ্গের সমতা বৃদ্ধি....নবায়নযোগ্য বস্তুু মূলধারায় প্রবেশ করেছে।[25]